दुलाराय बर’ फरायसा आफादनि गेदेरथार मावथांखि ” बड’फा गोजोरथियारि सोलायनाय मावथांखि ” नि नोजोरजों मिरु दुलाराय बर’ फरायसा आफाद आरो बागसा जिल्ला दुलाराय बर’ फरायसा आफाद जथायै तामुलपुर दख’रा एबसुनि हेफाजाबाव डान मोनसेनि थांखिजों ” हारिमु मावबादा “खौ तामुलपुराव थानाय मटंगाफुरि पार्कआव दिनैनिफ्राइ जागायबाय । हाबाफारि बादियै हारिमु मावबादानि सायाव गुवारै बेखेवनानै होयो मिरु एबसुनि आफादगिरि मानगोनां मुस्रि दिपेन बर’आ आरो थांखिजानाय बुंथिगिरि महरै बाहागो लायो तामुलपुर जिल्ला बर’ हारिमु आफादनि आफादगिरि नरेन बर’आ । बे हाबाफारियावनो फुंखा सुबुं महरै बाहागो लाबावो बर’ सावथुन मुलुगनि मुंदांखा फावखुंगुर फैला बरग’यारी आरो मेन्देला ब्रह्मआ ।